 Aịzaya 8  Jehova wee sị m: Were mbadamba ihe buru ibu, jiri mkpịsị nke mmadụ efu ji ede ihe dee Meha-shalal-hash-baz nelu ya.Ka ndị àmà kwesịrị ntụkwasị obi, bụ Yuraya onye nchụàjà na Zekaraya nwa Jeberekaya, gbaara m akaebe.M wee garuo onye amụma nwaanyị ahụ nso, o wee tụrụ ime, ka oge na-aga, ọ mụrụ nwa nwoke. Jehova wee sị m: Gụọ ya Meha-shalal-hash-baz,nihi na tupu nwata ahụ amata otú e si akpọ, Papa! na Mama! a ga-ebuga akụ Damaskọs na ihe a kwatara na Sameria nihu eze Asiria.Jehova wee gwa m okwu ọzọ, sị:Ebe ọ bụ na ndị a ajụwo mmiri Shaịloa nke na-asọ nwayọọ nwayọọ, ha na-aṅụrịkwa ọṅụ nihi Rizin na nwa Remalaya;ya mere, lee! Jehova ga-eme ka ọtụtụ mmiri dị ike nke Osimiri Yufretis, bụ eze Asiria na ebube ya dum, gbagote buso ha agha. Ọ ga-etokwa wee tochie ọwa mmiri ya niile, sọrọkwa gafee akụkụ ya niile,sọrọkwa gafee Juda. Ọ ga-etojubiga ókè wee sọfere. Ọ ga-etoru nolu. Ọ ga-agbasapụkwa nku ya jupụta ala gị dum, gị Ịmanuel!Jọọnụ njọ, unu ndị dị iche iche, ka e tipịa unu; ṅaanụ ntị, unu ndị niile nọ nebe ndị dị anya nke ụwa! Keenụ ájị nume, ka e tipịakwa unu! Keenụ ájị nume, ka e tipịakwa unu!Meenụ atụmatụ, a ga-akụghasị ya! Kwuonụ ihe ọ bụla, ọ gaghịkwa enwe isi, nihi na Chineke nọnyeere anyị!Nihi na nke a bụ ihe Jehova ji aka ya dị ike gwa m, ka o wee mee ka m ghara ije ije nụzọ ndị nke a na-ejeso, sị:Unu asịla, Gbaanụ izu ọjọọ! mgbe ndị a na-asị, Ka anyị gbaa izu ọjọọ! unu atụkwala egwu ihe ha na-atụ egwu, unu amakwala jijiji nihi ya.Ọ bụ Jehova nke ụsụụ ndị agha ka unu ga-emeso dị ka onye dị nsọ, ọ bụkwa ya ka unu ga na-atụ egwu, ọ bụ ya bụ Onye kwesịrị ime ka unu na-ama jijiji.Ọ ga-aghọkwa ebe dị nsọ; ma ọ ga-aghọrọ ụlọ abụọ nke Izrel nkume ịkpọbi ụkwụ na oké nkume ịsụ ngọngọ, ghọọkwara ndị bi na Jeruselem igbudu na ọnyà.Ọtụtụ nime ha ga-asụ ngọngọ daa, gbajiekwa, e wee mata ha nọnyà wee nwụde ha.Pịachie ihe akaebe ahụ, kaakwa iwu ahụ akara netiti ndị na-eso ụzọ m!M ga na-atụ anya Jehova, bụ onye wepụrụ ihu ya nebe ụlọ Jekọb nọ, m ga-enwe olileanya nebe ọ nọ.Lee! Mụ na ụmụ Jehova nyere m bụ ihe ịrịba ama na ọrụ ebube nIzrel site naka Jehova nke ụsụụ ndị agha, bụ onye bi nUgwu Zayọn.Ọ bụrụkwa na ha asị unu: Jụọnụ ndị na-agba afa ase ma ọ bụ ndị nwere mmụọ ịkọ ọdịnihu, bụ ndị na-ebe ubé, na-ekwukwa okwu nolu dị ala, ọ bụghị Chi ha ka ndị ọ bụla kwesịrị ịjụ ase? È kwesịrị ịjụ ndị nwụrụ anwụ ase maka ndị dị ndụ?Chọpụtanụ ihe e kwuru niwu nakwa nihe akaebe!Onye nke ọ bụla ga-anọ nihe isi ike, kwụrụkwa agụụ mgbe o si nala a na-agafe; ọ ga-erukwa na, nihi na agụụ na-agụ ya nakwa nihi na iwe ji ya, ọ ga-akọcha eze ya, kọchaakwa Chineke ya, ọ ga-elelikwa anya elu.Ọ ga-ele anya nụwa, ma, lee! ọ bụ ahụhụ na ọchịchịrị, oké mgbachi na oge ihe isi ike na itiri nke na-enweghị ìhè ka ọ ga-ahụ. 